Emlékezés október 6-ra
Aradra visznek álmaim,
A síró szellő szárnyain.
S ahol ma könnyes köd pereg,
Bejárom ott a földeket,
A sáncokat, a halmokat,
S virággal hintem szótlanul
A nékünk drága hantokat.

Aradra visznek álmaim,
A síró szellő szárnyain.
S míg nézem a sok sebhelyet,
A fejfadíszes kerteket,
A gyászt, a jajt, a könnyeket:
Letérdelek és felnyitom
Fakó imádság-könyvemet. 

versek